'ड्रग कंट्रोवर्सी' पर आया विक्की कौशल का रिएक्शन, कहा- 'पांच मिनट पहले करण की मां ने छिड़का था गंगाजल'  
ड्रग कंट्रोवर्सी को लेकर आया विक्की कौशल का रिएक्शन
इंटरव्यू के दौरान कहा- डेंगू से रिकवर हुआ था
करण जौहर की पार्टी में ड्रग्स इस्तेमाल करने का लगा था आरोप
करण जौहर (Karan Johar) की पार्टी में 'ड्रग कंट्रोवर्सी' (Drug Controversy) को लेकर आजकल मीडिया में खबरें छाई हुई हैं. हाल ही में करण की पार्टी को लेकर 'उरी: द सर्जिकल स्ट्राइक' के एक्टर विक्की कौशल (Vicky Kaushal) का रिएक्शन आया है. दरअसल, स्पॉटबॉय की रिपोर्ट के मुताबिक इंडिया टुडे कान्क्लेव 2019 में जब 'राजी' एक्टर से पार्टी में ड्रग के इस्तेमाल करने को लेकर जब सवाल किया गया तो उन्होंने कहा कि उस समय 10 दिन घर में बैठने के बाद वो डेंगू से रिकवर हुए थे. उन्होंने ये भी कहा, 'वीडियो बनाने से पांच मिनट पहले, करण की मां वहां थी और वो किसी ट्रीप से आईं थीं उन्होंने हम सबके ऊपर गंगा जल छिड़का था.'
विक्की कौशल (Vicky Kaushal) ने ये भी बताया कि किसी तरह चार बार प्रयास करने के बाद करण जौहर ने वो वीडियो बनाया था. इंटरव्यू के दौरान उन्होंने कहा, 'वो पहला टेक नहीं था. पहले वीडियो में हम सब 'hey' कर रहे थे, हालांकि चौथी बार में जाकर वो वीडियो बना था. नाक पर निशान होना ये दूसरी चीज है, मुझे नहीं पता था कि इसका मतलब ड्रग्स होता है. वीडियो में मेरे एक्सप्रेशन परफेक्ट थे.'
विक्की कौशल (Vicky Kaushal) ने आगे कहा, 'मुझे नहीं पता,  ये क्या हो रहा है. अगर ऐसा कुछ चल रहा होता तो करण जौहर खुद वीडियो सोशल मीडिया पर क्यों पोस्ट करते?' बता दें विक्की कौशल से पहले करण जौहर (Karan Johar) ने इस बात कहा था, 'कितनी हास्यास्पद बात है. लोग हल्की फुल्की चीजों का विश्लेषण करते हैं. अगली बार अगर लोग इस तरह के बेबुनियाद आरोप लगाएंगे तो हम इसे सख्ती से लेंगे और जरूरत पड़ने पर कानूनी तरीकों से निपटेंगे. यह दोबारा बर्दाश्त नहीं किया जाएगा.'